Brancasaurus

Brancasaurus je vyhynutý rod dlhokrkých plesiosaurov zo skupiny LeptocleididaeKetchum, H. F., and Benson, R. B. J. (2010). "Global interrelationships of Plesiosauria (Reptilia, Sauropterygia) and the pivotal role of taxon sampling in determining the outcome of phylogenetic analyses". Biological Reviews 85: 361–392., ktoré sa vyskytovali v období spodnej kriedy asi pred 135 miliónmi rokov (stupeň berias) na území dnešného Nemecka. 

Rod dnes zahŕňa jediný druh - Brancasaurus brancai, pomenovaný Wegnerom v roku 1914 na počesť nemeckého paleontológa Wilhelma von Brancu.

 Charakteristika 
Tento morský plaz je známy vďaka takmer kompletnej koste, nájdenej blízko mestečka Gronau, na západe Nemecka. Celková dĺžka tela bola v porovnaní s inými plesiosaurami pomerne malá (napr. Elasmosaurus), nanajvýš 3,5 metra. Podobne ako všetky plesiosaury, aj Brancasaurus mal štyri plutvy, dlhý krk a malú hlavu vyzbrojenú ostrými zubami.Druckenmiller, Patrick S. and Russell, Anthony P. (2006). "A new elasmosaurid plesiosaur (Reptilia: Sauropterygia) from the Lower Cretaceous Clearwater Formation, northeastern Alberta, Canada". Paludicola 5 (4): 184–199. Na rozdiel od Elasmosaura, jeho krk nebol mimoriadne predĺžený a mal len 37 krčných stavcov (pre porovnanie - Elasmosaurus ich mal viac ako 70).

 Referencie 


 Wegner, T., 1914, Brancasaurus brancai n. g. n. sp., ein Elasmosauride aus dem Wealden Westfalens: Brancia festschrift, Berlin, Borntrager, p. 235-305.

Kategória:Plesiosauria